บาทเปิด 34.62/63 บาทต่อดอลล่าร์  แกว่งกรอบแคบ
เงินบาทเปิดตลาด 34.62/63 บาทต่อดอลล่าร์  แกว่งกรอบแคบ ตลาดรอจับตาสัญญาณดอกเบี้ยจากเฟด 26 ส.ค.
25 ส.ค. 2559

เงินบาทเปิดตลาด 34.62/63 บาทต่อดอลล่าร์  แกว่งกรอบแคบ ตลาดรอจับตาสัญญาณดอกเบี้ยจากเฟด 26 ส.ค.
นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้ที่ระดับ 34.62/63 บาท/ดอลลาร์ จากเย็นวานนี้ที่ปิดตลาดที่ระดับ 34.61/63 บาท/ดอลลาร์
"ช่วงนี้ค่อนข้างวิ่งเป็น Range Trade ช่วงนี้ยังไม่ได้ไปไหนมาก วิ่งในกรอบแคบๆ แนวรับหลัก 34.50 ต้นๆ แนวต้านหลักๆ 34.70 ต้นๆ ขึ้นไปติด 34.70 ลงมาก็ติด 34.50 ยังรอปัจจัยใหม่ๆ สำหรับวีคนี้ น่าจะวิ่งในกรอบไปก่อน รอดูวันศุกร์นี้จะมีการประชุมประจำปีของเฟดที่เมืองแจ็คสัน โฮล รัฐไวโอมิ่ง โดยการประชุมประจำปีของเฟดในครั้งนี้จะจัดขึ้นเป็นเวลา 2 วัน ในวันที่ 25-26 ส.ค. และมีหัวข้อว่า "การออกแบบกรอบนโยบายการเงินอย่างยืดหยุ่นสำหรับอนาคต" ซึ่งที่ผ่านมานั้น เฟดมักจะแถลงนโยบายสำคัญในการประชุมดังกล่าว ถือเป็นประเด็นที่น่าจับตามองว่าตลาดจะดูว่าประธานเฟดจะพูดออกมาในโทนไหนสำหรับการขึ้น Rate ในช่วงปลายเดือนกันยายน ซึ่งตอนนี้เสียงแตก มีทั้งมองว่าน่าจะขึ้นและอาจจะไม่ขึ้น ตอนแรกตลาด Expect ว่าขึ้นแน่ๆ แต่ตอนหลังเหมือนมองว่าตลาด Turnaround ถ้าประธานเฟดออกมาส่งสัญญาณด้านใดด้านหนึ่งเชื่อว่าถ้าออกมาในโทนไม่ขึ้นแน่ๆ ก็คงเห็นการขายดอลลาร์ตามเดิม" นักบริการเงิน กล่าว
นักบริหารเงิน คาดว่า วันนี้เงินบาทจะเคลื่อนไหวในกรอบ 34.50-34.75 บาท/ดอลลาร์